ᱵᱷᱤᱢᱵᱮᱨ ᱦᱚᱱᱚᱛ

ᱵᱷᱤᱢᱵᱮᱨ ᱦᱚᱱᱚᱛ (Urdu:ضلع بھمبر) ᱫᱚ ᱟᱡᱟᱫᱽ ᱠᱟᱥᱢᱤᱨ (ᱯᱟᱠᱤᱥᱛᱟᱱ) ᱨᱮᱱᱟᱜ ᱜᱮᱞ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱪᱟᱪᱞᱟᱣ ᱠᱟᱥᱢᱤᱨ (Indian-administered Kashmir) ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱵᱷᱤᱲᱟᱹᱣ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱞᱟᱴᱤᱪᱩᱰ (Latitude): ᱓᱒-᱔᱘ ᱠᱷᱚᱱ ᱓᱓-᱓᱔ ᱟᱨ ᱞᱚᱝᱜᱤᱪᱩᱰ (Longitude): ᱗᱓ᱹ᱕᱕ ᱠᱷᱚᱱ ᱗᱔-᱔᱕ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱑᱕᱑᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱾ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱵᱟᱝᱢᱟ ᱢᱩᱠᱷᱭᱟᱹ ᱱᱟᱜᱽᱨᱟᱦᱟ (city) ᱫᱚ ᱵᱷᱤᱢᱵᱮᱨ ᱠᱟᱱᱟ ᱾ 

ᱱᱟᱜᱟᱢ
ᱱᱚᱶᱟ ᱴᱷᱟᱶ ᱫᱚ ᱟᱨᱠᱤᱭᱚᱞᱚᱡᱤ (archaeology) ᱨᱮ ᱟᱹᱰᱤ ᱛᱮᱫ ᱜᱮ ᱠᱤᱥᱟᱹᱬᱟ ᱾ ᱱᱚᱶᱟ ᱦᱚᱨ ᱫᱚ ᱢᱚᱜᱚᱞ ᱥᱚᱢᱨᱟᱴ ᱠᱟᱥᱢᱤᱨ ᱵᱷᱮᱞᱞᱤ (Kashmir Valley) ᱡᱟᱣ ᱜᱮ ᱦᱤᱡᱩᱜ ᱥᱮᱱᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟᱠᱟᱱ ᱦᱚᱨ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱶᱟ ᱫᱚ ᱠᱟᱥᱢᱤᱨ (Bab-e-Kashmir) ᱨᱮᱱᱟᱜ ᱫᱩᱣᱟᱹᱨ (Gateway) ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾ 

᱑᱙᱙᱕ ᱦᱟᱹᱵᱤᱡ ᱵᱷᱤᱢᱵᱮᱨ ᱫᱚ ᱢᱤᱨᱯᱩᱨ ᱦᱚᱱᱚᱛ ᱨᱮᱱᱟᱜ ᱛᱚᱦᱥᱤᱞ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱑᱙᱙᱖ ᱥᱟᱹᱦᱤᱛ ᱨᱮ ᱵᱷᱤᱢᱵᱮᱨ ᱫᱚ ᱢᱤᱨᱯᱩᱨ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱢᱤᱫ ᱦᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱼᱟ ᱾

ᱫᱚᱬᱚ (location)
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱛᱚ-ᱯᱟᱪᱮ ᱥᱦᱮᱫ ᱨᱮ ᱢᱤᱨᱯᱩᱨ ᱦᱚᱱᱚᱛ ᱟᱨ ᱯᱟᱪᱮ-ᱠᱚᱧᱮ ᱥᱮᱦᱮᱫ ᱨᱮ ᱯᱚᱧᱡᱟᱵᱽ ᱯᱨᱚᱵᱷᱤᱱᱥ ᱢᱮᱱᱟᱜᱼᱟ ᱾ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱠᱟᱥᱢᱤᱨ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱾ 
ᱪᱟᱪᱞᱟᱣ ᱠᱷᱚᱸᱰ (Administrative divisions)
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱞᱮᱠᱷᱟᱜᱩᱴ ᱟᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ ᱑᱕᱑᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱾ ᱱᱚᱶᱟ ᱦᱚᱱᱚᱛ ᱫᱚ ᱯᱮᱭᱟ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱵᱷᱤᱢᱵᱮᱨ (Bhimber), ᱵᱚᱨᱱᱟᱞᱟ (Barnala) ᱟᱨ ᱥᱢᱟᱦᱱᱤ (Samahni) ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱗ ᱥᱟᱹᱦᱤᱛ ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱱᱚᱶᱟ ᱦᱚᱱᱚᱛ ᱨᱮ ᱔᱒᱐,᱖᱒᱔ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

 ᱥᱮᱪᱮᱫ 
᱒᱐᱑᱕ ᱟᱞᱤᱯᱷ ᱮᱭᱞᱟᱱ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ ᱞᱮᱠᱟᱛᱮ, ᱵᱷᱤᱢᱵᱮᱨ ᱦᱚᱱᱚᱛ ᱫᱚ ᱥᱮᱪᱮᱫ ᱛᱷᱚᱠ ᱨᱮ ᱯᱟᱠᱤᱥᱛᱟᱱ ᱨᱮᱱᱟᱜ ᱑᱔᱕ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱑᱐ ᱟᱱᱟᱜ ᱨᱮᱝᱠ (rank) ᱨᱮ ᱢᱮᱱᱟᱜᱼᱟ ᱾ ᱥᱩᱵᱤᱫᱷᱟ (facilities) ᱟᱨ ᱤᱱᱯᱷᱨᱟᱥᱴᱨᱚᱠᱪᱚᱨ (infrastructure) ᱛᱷᱚᱠ ᱨᱮ ᱱᱚᱶᱟ ᱫᱚ ᱑᱔᱕ ᱠᱷᱳᱱ ᱑᱑᱖ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾

ᱦᱚᱭ ᱦᱤᱥᱤᱫ
ᱢᱤᱨᱯᱩᱨ ᱰᱤᱵᱷᱤᱡᱚᱱ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱫᱚ ᱚᱱ ᱴᱚᱴᱷᱟ ᱥᱩᱨ ᱯᱚᱧᱡᱟᱵᱽ ᱮᱞᱟᱠᱟ ᱨᱮᱱᱟᱜ ᱜᱮ ᱦᱚᱭ ᱦᱤᱥᱫ ᱠᱚᱫᱚ, ᱥᱤᱛᱩᱝ ᱫᱤᱱ ᱫᱚ ᱞᱚᱞᱚ ᱜᱮ ᱟᱹᱭᱠᱟᱹᱣᱜᱼᱟ, ᱞᱚᱞᱚᱥᱚᱝ (temperature) ᱔᱕° ᱥᱮᱞᱥᱤᱭᱚᱥ ᱜᱟᱱ ᱥᱮᱴᱮᱨᱚᱜ ᱠᱟᱱᱟ ᱢᱮ ᱠᱷᱚᱱ ᱥᱮᱯᱴᱮᱢᱵᱚᱨ ᱪᱟᱸᱫᱚ ᱢᱟᱹᱫᱽ ᱨᱮ ᱾ ᱨᱟᱵᱟᱝ ᱟᱨ ᱡᱟᱹᱯᱩᱫ ᱫᱚ ᱡᱩᱱ ᱪᱟᱸᱫᱚ ᱢᱩᱪᱟᱹᱫ ᱥᱮᱫ ᱠᱷᱚᱱ ᱚᱜᱚᱥᱴ ᱦᱟᱹᱵᱤᱡ ᱟᱹᱭᱠᱟᱹᱣᱼᱟ ᱾ ᱚᱸᱰᱮ ᱚᱠᱴᱚᱵᱚᱨ ᱠᱷᱚᱱ ᱡᱟᱱᱩᱣᱟᱨᱤ ᱫᱚ ᱨᱚᱦᱚᱲ ᱜᱮ ᱟᱨ ᱡᱟᱱᱩᱣᱟᱨᱤ ᱠᱷᱚᱱ ᱢᱟᱨᱪ ᱢᱟᱹᱫᱽ ᱨᱮ ᱫᱟᱜ ᱡᱟᱹᱲᱤ ᱨᱮᱱᱟᱜ ᱦᱚᱸ ᱧᱮᱞᱚᱜᱼᱟ ᱾ 
ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
Bhimber Azad Kashmir Public website
Bhimber district page by the Government of Azad Kashmir

ᱛᱷᱚᱠ:ᱟᱡᱟᱫᱽ ᱠᱟᱥᱢᱤᱨ ᱨᱮᱱᱟᱜ ᱦᱚᱱᱚᱛ